**ШӘКӘРІМ МҰРАСЫ- ХАЛЫҚ ҚАЗЫНАСЫ**



**Мақала авторы:** Окасова Г.А

**Жұмыс орны:** ШҚО,Өскемен қаласы,

«№9 орта мектебі»КММ

**Лауазымы:** қазақ тілі пәні мұғалімі

**Мазмұны:**

Кіріспе. Шәкәрім Құдайбердіұлының өмір жолына қысқаша мәлімдеме.

**Негізгі бөлім.**

1. «Шәкәрім мұрасы-халық қазынасы» тақырыбының өзектілігі.
2. Ақынның кейінгі ұрпаққа қалдырған баға жетпес мұрасы.
3. Шәкәрім өлеңдерінің поэтикалық ерекшелігі жайында.

**Қорытынды бөлім. Кіріспе. Кіріспе бөлім.**

Шәкәрім Құдайбердіұлы ([11 шілде](https://kk.wikipedia.org/wiki/11_%D1%88%D1%96%D0%BB%D0%B4%D0%B5) ([23 шілде](https://kk.wikipedia.org/wiki/23_%D1%88%D1%96%D0%BB%D0%B4%D0%B5)) [1858](https://kk.wikipedia.org/wiki/1858_%D0%B6%D1%8B%D0%BB)-[2 қазан](https://kk.wikipedia.org/wiki/2_%D2%9B%D0%B0%D0%B7%D0%B0%D0%BD) [1931](https://kk.wikipedia.org/wiki/1931_%D0%B6%D1%8B%D0%BB)) –[ақын](https://kk.wikipedia.org/wiki/%D0%90%D2%9B%D1%8B%D0%BD" \o "Ақын), [жазушы](https://kk.wikipedia.org/wiki/%D0%96%D0%B0%D0%B7%D1%83%D1%88%D1%8B), [философ](https://kk.wikipedia.org/wiki/%D0%A4%D0%B8%D0%BB%D0%BE%D1%81%D0%BE%D1%84%D0%B8%D1%8F), [тарихшы](https://kk.wikipedia.org/wiki/%D0%A2%D0%B0%D1%80%D0%B8%D1%85), [композитор](https://kk.wikipedia.org/wiki/%D0%9A%D0%BE%D0%BC%D0%BF%D0%BE%D0%B7%D0%B8%D1%82%D0%BE%D1%80). Абаймен замандас әрі інісі, әрі ол негізін салған реалистік әдебиет дәстүрлерін алға апарушы ізбасары. Өзі өмір сүрген ортаның қоғамдық-саяси және әлеуметтік сыр-сипаттарын көре білген, қоғам мен адам табиғатындағы кемшіліктерді зерделеуде, туған халқына түзу жол көрсетуде Шәкәрім Құдайбердіұлы Абай бағытын ұстанды. Шәкәрімнің әкесі Құдайберді [Құнанбайдың](https://kk.wikipedia.org/wiki/%D2%9A%D2%B1%D0%BD%D0%B0%D0%BD%D0%B1%D0%B0%D0%B9_%D3%A8%D1%81%D0%BA%D0%B5%D0%BD%D0%B1%D0%B0%D0%B9%D2%B1%D0%BB%D1%8B" \o "Құнанбай Өскенбайұлы)  [Күңке](https://kk.wikipedia.org/wiki/%D0%9A%D2%AF%D2%A3%D0%BA%D0%B5) деген бәйбішесінен туған, яғни Абайдың туған ағасы. Шәкәрім бес жасында ауыл молдасына оқуға беріледі де онда жеті жасына дейін оқиды.Жеті жасында әкесінен жетім қалған ол бұдан былайғы кезде Абайдың тікелей тәрбиесінде болады. Өскен ортасының аса бай дәстүрлері мен Абай ағасының төрбиесі табиғатынан зерек Шәкәрімнің жетімдік көрмей өсуіне ғана емес, оның таланты ақын, парасатты ой иесі болуына да зор ықпал жасады. Кезінде арнайы оқу орындарында оқып білім алмаса да, өз бетінше ізденіп және Абай ағасының жетекшілігімен жан сарайын байытқан Құдайбердіұлы заманында қазақ арасындағы аса білімдар адамдардың бірі болды.  [Араб](https://kk.wikipedia.org/wiki/%D0%90%D1%80%D0%B0%D0%B1_%D1%82%D1%96%D0%BB%D1%96" \o "Араб тілі), [парсы](https://kk.wikipedia.org/wiki/%D0%9F%D0%B0%D1%80%D1%81%D1%8B_%D1%82%D1%96%D0%BB%D1%96), [түрік](https://kk.wikipedia.org/wiki/%D0%A2%D2%AF%D1%80%D1%96%D0%BA_%D1%82%D1%96%D0%BB%D1%96), [орыс тілдерін](https://kk.wikipedia.org/wiki/%D0%9E%D1%80%D1%8B%D1%81_%D1%82%D1%96%D0%BB%D1%96) жетік білді . «Өмір», «Сәнқойлар», «Ызақорлар», «Құмарлық», «Қалжыңбас», «Тойымсыз нәпсі» сияқты дидакалық өлең-жырларында боямалы ажарлы, жасанды мінез бен жағымсыз қылықты сынға алады. Ғашықтық сезім таза, пәк жүректен маздайтынын айта келіп («Анық асық әулие», «Шын сырым»), адамгершілік ақ жолға, өнер-білімге үндейді («Жастарға»).

Сонымен қатар, Шәкәрім шығармасында әділ, [адал](https://kk.wikipedia.org/wiki/%D0%90%D0%B4%D0%B0%D0%BB" \o "Адал) адам бейнесіне ерекше орын берілген. Ол дегеніміз, сан ғасырлық тарихы бар ақын шығармаларының бүгінгі қоғамға, бүгінгі ұрпаққа берер тәрбиелік мәні зор деген сөз.

Шығармаларына келетін болсақ, Шәкәрім Құдайбердіұлының қаламынан терең ойлы, сыршыл лирик. өлеңдер, «[Қалқаман-Мамыр»](https://kk.wikipedia.org/wiki/%D2%9A%D0%B0%D0%BB%D2%9B%D0%B0%D0%BC%D0%B0%D0%BD_-_%D0%9C%D0%B0%D0%BC%D1%8B%D1%80_%D0%B4%D0%B0%D1%81%D1%82%D0%B0%D0%BD%D1%8B" \o "Қалқаман - Мамыр дастаны), «[Еңлік-Кебек»](https://kk.wikipedia.org/wiki/%D0%95%D2%A3%D0%BB%D1%96%D0%BA-%D0%9A%D0%B5%D0%B1%D0%B5%D0%BA" \o "Еңлік-Кебек), «Нартайлақ-Айсұлу» сияқты оқиғалы дастандар, «Әділ-Мәрия» романы жөне басқа да прозалық туындылар, аудармалар, тарихқа, философияға қатысты еңбектер, сазды әндер туды.  [1912](https://kk.wikipedia.org/wiki/1912" \o "1912) ж. [Семей](https://kk.wikipedia.org/wiki/%D0%A1%D0%B5%D0%BC%D0%B5%D0%B9) қаласындағы «[Жәрдем»](https://kk.wikipedia.org/wiki/%D0%96%D3%99%D1%80%D0%B4%D0%B5%D0%BC" \o "Жәрдем) баспасынан «[Қазақ айнасы»](https://kk.wikipedia.org/w/index.php?title=%D2%9A%D0%B0%D0%B7%D0%B0%D2%9B_%D0%B0%D0%B9%D0%BD%D0%B0%D1%81%D1%8B&action=edit&redlink=1" \o "Қазақ айнасы (мұндай бет жоқ)), «[Қалқаман-Мамыр»](https://kk.wikipedia.org/w/index.php?title=%D2%9A%D0%B0%D0%BB%D2%9B%D0%B0%D0%BC%D0%B0%D0%BD-%D0%9C%D0%B0%D0%BC%D1%8B%D1%80&action=edit&redlink=1), «[Жолсыз жаза яки кез болған іс»](https://kk.wikipedia.org/w/index.php?title=%D0%96%D0%BE%D0%BB%D1%81%D1%8B%D0%B7_%D0%B6%D0%B0%D0%B7%D0%B0_%D1%8F%D0%BA%D0%B8_%D0%BA%D0%B5%D0%B7_%D0%B1%D0%BE%D0%BB%D2%93%D0%B0%D0%BD_%D1%96%D1%81&action=edit&redlink=1" \o "Жолсыз жаза яки кез болған іс (мұндай бет жоқ)), «Еңлік-Кебек», «[Үшанық»](https://kk.wikipedia.org/w/index.php?title=%D2%AE%D1%88%D0%B0%D0%BD%D1%8B%D2%9B&action=edit&redlink=1" \o "Үшанық (мұндай бет жоқ)), «[Мұсылмандық шарты»](https://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD%D0%B4%D1%8B%D2%9B_%D1%88%D0%B0%D1%80%D1%82%D1%8B" \o "Мұсылмандық шарты), «[Ләйлі-Мәжнүн»](https://kk.wikipedia.org/w/index.php?title=%D0%9B%D3%99%D0%B9%D0%BB%D1%96-%D0%9C%D3%99%D0%B6%D0%BD%D2%AF%D0%BD&action=edit&redlink=1" \o "Ләйлі-Мәжнүн (мұндай бет жоқ)) т. б. шығармалары жарық көрді. [1978 жылы](https://kk.wikipedia.org/wiki/1978_%D0%B6%D1%8B%D0%BB) [Ленинградта](https://kk.wikipedia.org/wiki/%D0%9B%D0%B5%D0%BD%D0%B8%D0%BD%D0%B3%D1%80%D0%B0%D0%B4" \o "Ленинград) шыққан «Поэты Казахстана» деген жинақта Шәкәрім Құдайбердіұлының бірқатар өлеңдері орыс тілінде басылды. Үлкен жинағы [1988](https://kk.wikipedia.org/wiki/1988) ж. «[Жалын»](https://kk.wikipedia.org/wiki/%D0%96%D0%B0%D0%BB%D1%8B%D0%BD" \o "Жалын) баспасынан жарық көрді.

**Негізгі бөлім.**

1. **«Шәкәрім мұрасы-халық қазынасы» тақырыбының өзектілігі.**

Шәкәрім Құдайбердіұлының поэзия тарихындағы орны ерекше және ақынның әдеби мұрасы соңғы жылдарда әр қырынан талданып зерделенуде. Дегенмен, Шәкәрім Құдайбердіұлының поэзиялық шығармашылығына қажетті деңгейде барынша назар аудару, зерттеу, тексеру-қазіргі әдебиеттану ғылымының өзекті мәселесі. Себебі, Шәкәрім қалдырған асыл мұра-қазіргі төл әдебитемізге таптырмас құндылық деп білемін. Ақынның кейінгі ұрпаққа қалдырған баға жетпес мұрасы-адамгершілікке, лирикаға толы өлеңдерінің сөз қолданыстағы көркемдік шеберлігін зерттеу, ол қалдырған әдеби мұра нағыз халық қазынасы екенін көрсету .

Осы жоба арқылы Шәкәрімнің лирика жанрындағы шеберлігін айқындап түсіндіру, ақын өлеңдерінің табиғатын, тақырыптық-көркемдік мазмұнын ашу, лирикалық шығармаларының көркемдік-эстетикалық ерекшелігін, ақынның эстетикалық сұлулықты сезінуін және оны көркем,бейнелі түрде жеткізе білуін ашуды, Шәкәрім мұрасының ұрпағымызды жоғары адамгершілікке тәрбиелеп, ар-ұят пен ар-ұжданды жоғары бағалауы, бүгінгі ұрпақ тәрбиесінде жетіспейтін олқылық екенін басты назарда ұстадым. Адамзат баласына, әсіресе жас ұрпаққа аса қажет ұлттық, рухани байлық, эстетиканы сезінуден басталмақ. Ал Шәкәрімнің өлеңдері, соның ішінде эстетикаға толы лирикасы - сөз өнерінің ең асқақ шыңы.

Ақын лирикасының көркемдік табиғатын зерттеген ғалыми еңбектерге сүйене отырып, Шәкәрім лирикасының жанрлық ерекшеліктерін әрі олардың көркемдік, эстетикалық қуатын және оның тәрбиелік мәнін қарастыруды мақсат еттім.

* Шәкәрім өлеңдері көркемдік-жанрлық, эстетикалық қуаты жағынан қазақ әдебиетінен, жалпы халық мәдениетінен ерекше орын алатын ұлттық құндылық болып табылады;
* Шәкәрім қазақ лирикасына эстетикалық талғам, көркемдік қуат әкелуші;
* Шәкәрім лирикасындағы ең басты тақырып – адамдық тақырыбы, адамгершілік мұраты.
* Ақын лирикасындағы адамдық қасиет негізгі алтын желінің бірі ретінде адам бойындағы жақсы қасиеттермен жымдаса өріліп отырады;
* Шәкәрім – поэзия әлеміне сезім күйін шертер, ой танымын тереңдетер ойшыл-сыршыл із қалдырған суреткер;

Яғни, Шәкәрім мұрасы-халық қазынасы деп еш ойланбастан айтуға болады.

1. **Ақынның кейінгі ұрпаққа қалдырған баға жетпес мұрасы.**

Ақынның адамгершілік лирикасына толы мына бір өлеңін алып қараңыздаршы.

Адамдық борышың – Жоба тап,  
Халқыңа еңбек қыл. Жол көрсет,  
Ақ жолдан айнымай Келешек қамы үшiн.  
Ар сақта, оны бiл. Қайтадан қайрылып  
Талаптан да бiлiм мен өнер үйрен, Қауымға келмейсiң**.**  
Бiлiмсiз, Барыңды,  
Өнерсiз, Нәрiңдi  
Болады ақыл тұл.Тiрлiкте бергейсiң.  
Мақтанға салынба Ғибрат алар артыңа iз қалдырсаң –  
Мансаптың тағы үшiн. Шын бақыт‚  
Нәпсiңе билетпе Осыны ұқ,  
Басыңның бағы үшiн. Мәңгiлiк өлме.  
Өмiрiңдi сарп қыл өлгенiңше,  
Ақынның ойынша , адамдық нағыз борышың-ол халқыңа еңбек қылу, еліңе адал қызмет ету. Ақ жолдан айнымай, ар-ұжданды сақтау керек. Мансаптың тағы үшін мақтауға салынбау қажет екенін, білімсіз, өнерсіз ақыл жетім, халқыңа болашаққа жол көрсете алмайтыныңды көрсетеді. Шәкәрім өлеңдерінің осындай бай қазынасы – қазіргі қазақ қоғамына , қазақ жастарына, бүгінгі және кейінгі ұрпаққа баға жетпес мұра.

Әдеби туындының көркемдік әлемі қаламгердің ой-қиялы және дүниетанымы мен сөз өнеріне келіп тіреледі. Сөз өнерінің кәсіби деңгейлігінің шығармашылығымен танытқан сөз зергерлерінің бірі, қазақ әдеби өмірінде Абайдан соңғы соқпақпен жүріп өз өрнегін салған суреткер – Шәкәрім Құдайбердіұлы. Шәкәрім поэзиясының поэтикалық сүрлеуі де тереңде. Қазақтың бай да құнарлы поэзиясынан сусындап ауыз әдебиеті фольклорының табиғатымен нәрленген Шәкәрім қажы туындыларының өзіндік өрнегі бар, қолтаңбасы бөлек. Әрбір қаламгердің өзіндік ерекшелігі, өзіндік даралығы әдеби шығармасынан айқындалады. Шәкәрім ақын қазақ поэзиясын көркемдік әнер мен өлең ұйқасы, түр жағынан да дамытып жаңаша бір белеске көтерді.

Ұлттық өнер дәстүрінің тамаша үлгісін және жаңаша мазмұндау мен өрнектеудің өлшем ырғақтарын, түрлендірудің сан қилы әдіс-тәсілінен ақын поэзиясының жаңаша қырын көреміз.

**3. Шәкәрім өлеңдерінің поэтикасының ерекшелігі жайында**

Шәкәрім Құдайбердиев – қазақ мәдениеті мен ғылымының көгінде өзінің жарқын жұлдызын қалдырған биік тұлға. Көркем сөз шебері өзінің ақындық дүниетаным мен идеяларын бейнелеуде көркемдік құралдарды құбылта пайдаланады. Сонымен қоса, ол қазақ өлең өнерінің мазмұнын, көркемдік сипаты мен оның құндылығын және тақырыптық аясын кеңейтті. Адамның ішкі әлемінің яғни бойындағы кездесетін сапалық жақтарын баса көрсетіп, өлең өрнегімен жүйеледі. Жалпы, Шәкәрім шығармашылығын танудың жолға қойылуы да ақынның терең теңіздей білімі мен поэзиясының кейінгі ұрпақ, яғни біз үшін өте зор. Сондықтан қоршаған орта, Алла, адам, өмір, махаббат жайлы танымы шығармашылығына арқау болған. Барлығына да маххаббат көзімен қарау, Алланы сүю, адамды сүю, қоршаған ортаға деген құрмет, адамгершілік, ар –ұжданды жоғары қойып, осылармен ғұмыр кешу ақынның басты принциптерінің бірі болған. Сонымен ХХ ғасырдың бас кезіндегі әдебиет пен мәдениет қайраткерлері ішінде Шәкәрім ойшыл, ақын-жазушы ретінде кең танылған.

Қазақ лирикасы – ұлттық сөз өнерінің ең арналы, ерекше жанры ретінде көрініс тауып отырғаны әдебиеттану ғылымында жан-жақты зерттелініп келеді. Қазақ лирикасына ерекше өрнек әкелген, даралық стилімен көрінген ақындардың бірі – Шәкәрім. Ойшыл-суреткердің лирикалық шығармалары қазақ халқының ұлттық әдебиеті мен мәдениетінде ерекше орын алады. Шәкәрімнің лирикалық шығармалары – ұлттық және әлемдік сөз өнерінің жетістіктерін өз бойына жинақтаған, әрі оларды бойына сіңіріп, ақынның даралық стилін айқын танытқан туындылар. Ол көп іздеп, өте көп оқыған. Қазақтың белгілі ақын, жыршы-жыраулармен қатар арғы-бергі түрік ақындарының, араб, парсы, орыс және батыс ақындарының шығармаларын өте жақсы білген. Шығыс пен Батыс мәдениетін терең меңгеруі, ұлттық танымы мен көркемдік қуаты оның шығармашылығының маңыздылығын көрсетеді.

Шәкәрім лирикасының ерекше қуаттылығы ғалымдар назарын өзіне бірден аудартқан еді. Ақын лирикасының өзгешелігі, даралық сипаты туралы академик Заки Ахметов мынандай толымды пікір айтқан болатын: «Шәкәрімнің лирикалық шығармаларының басты бір ерекшелігі ойшыл, философ болуына байланысты. Оның лирикасында көңіл күйі, ішкі сезім әсерлері, махаббат тақырыбы да елеулі орын алған...» Шәкәрім лирикасы көркемдік-жанрлық, эстетикалық қуаты жағынан қазақ әдебиетінен, жалпы халық мәдениетінен ерекше орын алатын ұлттық құндылық болып табылады.

Ақын лирикасы: ақыл, білім, ой және өнер, имандылық, өмір, жастық, кәрілік, қайғы, дүние, бейнет, рахат, адам, адамдық қасиет сияқты тақырыптарға жіктеледі.Әсіресе, өскелең ұрпаққа берер адамгершілік қасиеттер жайлы жырларының мәні де бере мағынасы да зор. Өлеңдері жанрлық-стильдік табиғаты жағынан да жан-жақты болып келеді. Суреткер лириканың барлық жанрлық түрлерінде қалам тартқан. Шәкәрім өлеңдерінің жанрлық түрлерін атап айтсақ, табиғат лирикасы, махаббат лирикасы, әлеуметтік лирика, азаматтық лирика, сондай-ақ, философиялық лирика тағы да басқаша болып бөлінеді.

Шәкәрім өлеңдерінің ертеректе жазылғандарының біразын махаббат лирикасына жатқызуға болады. Өмірге құштар жастық леп өзінің қуатымен Шәкәрімнің махаббат лирикасында ерекше көрініс тапқан. Ең алдымен махаббат лирикасына жақын ерекше шығармасы, әрине «Жастық туралы» деген өлеңі. Шәкәрімнің осы өлеңінің табиғатын дәл танып, алғаш нақты баға берген Мұхтар Мағауин болды: «Абайдың өлең өрнегін ұстанған, Абайдың тіл мәдениетін үлгі тұтқан махаббат жырларының өзінде Шәкәрім тың бояу табуға, соны сыр түюге ұмтылады. Құдайбердіұлы қандай да бір лирикалық жанрда қалам тербемесін, бояуы соншалықты қанық, тілі даралығымен айқындалып отырады. Шәкәрім лирикасында өзіндік стилін айқындайтын осындай қуатты көркемдік-эстетикалық элементтер аса мол. Алғашқы жастық сезімнен мәңгілік сезімге ойысу шын мағынасында даралық стильдің көрінісі.

Ақынның әдеби мұрасы өте бай. Өз заманының суретшісі, табиғат, қоғам, адам туралы көп толғаныс тебіреністер, философиялық тұжырымдар жасаған – Шәкәрім Құдайбердіұлының ақындық әлемі, әдеби мұрасы түрлі бейнелі образдарға, тілдік көркемдегіш сөздерге толы.

Данышпан Шәкәрімнің лирикасындағы ой, ондағы бейнелі сөз қазақ сөз өнеріне қосылған қомақты үлес, бүгінгі ұрпақ тәрбиесіне берер мол рухани тәрбие деп білгеніміз дұрыс.

Сөз өнеріндегі көркемдік-бейнелілік оның ең қуатты эстетикалық құралы, талғам биігінің өлшемі. Шеберлік тұтас көркем шығармаға жан беруші - суреткердің даралық стилінің көрінісі. Мысалы, түрлі бейнелеуіш құралдар арқылы бейнеленген, сөзбен өрнектелген суреттерден сол суреткердің шеберлігін байқаймыз. Шәкәрім поэзия әлемінде сезім күйін шертер, ой танымын тереңдетер ойшыл-сыршыл із қалдырған суреткер-ақын.

«Ақ жүрек» ұғымы Шәкәрiм өлеңдерiнде терең ойларды жеткізген ұғым. Бұл ұғым ақынның көптеген өлеңдерiнде кездеседi. Ақ жүректi адам тек әдiлет пен шындықты қалайтын адам. Ақ жүректi адам ешкiмдi алдамайды, өтiрiк айтпайды, сатқындық жасамайды. Әдiлеттiң ақ жолынан ауытқымайды. Адамзатты жақсылық пен өркениетке тек ақ жүректi адамдар ғана жетелейдi деп есептейдi ақын. Осындай терең философиялық, рухани, адамгершілік, тәлім-тәрбиелік мәні зор ақынның артынан өшпес мұра етіп қалдырған шығармалары ұрпаққа әділеттің ақ жолынан ауытқымауды, кез-келген адам баласының жүрегі ақ, пәк, таза болу керек екендігін айтып, көрсетіп кетуі, өсіп келе жатқан жас буынға қалдырған рухани қазынасы деп білуіміз қажет.

**ІІІ. Қорытынды**

Ақынның өлеңдерінен, шығармаларынан ішкі жан тазалығын, рухани тазалықты аңғарамыз. Шәкәрімнің даналық ой- толғамдары, ар ілімі, бүгінгі біз өмір сүріп отырған заманда адамның жан дүниесіне, оның адамдық болмысына және оның адам болып қалуда бізге ауадай қажет. Бастысы - адамгершілік сезімді, адамның рухани деңгейін көтеру, мінез-құлқын толықтыру, түзету. Жоғарыда келтірілген Шәкәрім Құдайбердіұлының «Адамдық борышың» өлеңін талдау барысында, ақын артынан ерген өскелең ұрпаққа адамзат баласының бойындағы басты қасиет, адамгершілік, ар-ұждан екенін, қандай жағдай болмасын ең бастысы адам болып қалу керек екенін тереңінен көрсетті.

Сонымен, Шәкәрім шығармашылығындағы көркемдік-жанрлық, эстетикалық қуаты ерекше қазақ әдебиетінің, жалпы халық мәдениетінен ерекше орын алатын ұлттық құндылық деп айта аламыз. Ақынның өлеңдері жанрлық-стильдік табиғаты жағынан жан-жақты . Ол қазақ поэзиясының жанрлық түрін дамытуда жаңа бағыттар ашқан.Ақынның шығармашылық стилін қарастыру барысында Абай дәстүрін дамыта жалғастырған, өзіндік даралық стилі бар суреткер ретіндегі болмысы жан-жақты қарастырылды.

Сонымен қатар, Шәкәрім Құдайбердіұлының кез-келген өлеңінің, кез-келген шығармасының әр өрнектелген сөзі өте зор философиялық мән-мағынаға ие, ұрпаққа берер тәлімі де тағлымы кең ауқымды. Ақынның өлеңдері ұлттық әдебиетімізде өзіндік орны бар көркем шығармалар екенін, әсіресе оның қалдырған рухани, шығармашылық мұрасы мол тәрбие беріп ғана қоймай, халықтың, қазақ әдебиетінің асыл қазынасына айналғанын зерттеу жұмысы ашып бере алды деген тұжырым жасай аламын.

**Пайдаланған әдебиеттер тізімі.**

1. Шәкәрім. Шығармалары. – Алматы: Жазушы. – 1988. – 560 б.
2. Шәкәрімтану мәселелері. 2-кітап. – Семей-Новосибирск: Талер-Пресс-2006 -360 б.
3. Шәкәрімнің сырлы сөзі. – Алматы: Арыс. – 2004 – 142 б.
4. Шәкәрім. Ғылыми-педагогикалық журнал. – Семей: СМПИ, Шәкәрімтану ғылыми зерттеу орталығы. - 1 (05) 2007 -134 б.
5. Шәкәрім. Ғылыми-педагогикалық журнал. – Семей: СМПИ, Шәкәрімтану ғылыми зерттеу орталығы. - 2 (01) 2006-134 б.